PATVIRTINTA

Akmenės rajono jaunimo ir suaugusiųjų švietimo centro direktoriaus 2022 m. gruodžio 29 d. įsakymu Nr. V-100

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRE DIRBANČIŲ ASMENŲ PRIVAČIŲ INTERESŲ DEKLARAVIMO IR NUSIŠALINIMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Akmenės rajono jaunimo ir suaugusiųjų švietimo centre (toliau – Centras) dirbančių asmenų privačių interesų deklaravimo ir nusišalinimo tvarkos aprašo (toliau – Aprašas) paskirtis nustatyti Centre dirbančių asmenų privačių interesų deklaravimo, iškilus interesų konfliktui asmenų nusišalinimo ar nušalinimo nuo sprendimų priėmimo procedūras.

2. Šio Aprašo sąvokos:

2.1. Centre dirbantys asmenys – darbuotojai, privalantys deklaruoti privačius interesus
(1 priedas).

2.2. Kitos sąvokos atitinka Lietuvos Respublikos viešųjų ir privačių interesų derinimo įstatyme (toliau – Įstatymas) apibrėžtas sąvokas.

**II SKYRIUS**

**PRIVAČIŲ INTERESŲ DEKLARAVIMAS**

3. Centre dirbantys asmenys privalo deklaruoti privačius interesus Lietuvos Respublikos teisės aktų nustatyta tvarka iki Įstatymo nustatytų terminų pateikdami privačių interesų deklaracijas (toliau – deklaracija).

4. Centre direktoriaus įsakymu paskirtas atsakingas asmuo, kuriam pavesta privačių interesų deklaravimo kontrolė ir konsultavimas privačių interesų deklaravimo klausimais (toliau – Įgaliotas asmuo):

4.1. konsultuoja dirbančius asmenis privačių interesų deklaravimo klausimais;

4.2. prižiūri ar dirbantys asmenys laiku ir tinkamai pateikia deklaracijas;

4.3. pateiktas Centre dirbančių asmenų deklaracijas, atspausdina ir pagal poreikį, jei reikia peržiūri duomenis, kurie nėra viešinami teisės aktų nustatyta tvarka, teikia tiesioginiam vadovui susipažinti.

5. Centre dirbantys asmenys deklaracijas teikia, tikslina ir papildo elektroniniu būdu per Privačių interesų registrą (PINREG). Ne vėliau kaip per 3 dienas nuo jos pateikimo privalo elektroniniu paštu pateikti deklaraciją direktoriaus įgaliotam asmeniui.

6. Viešojo pirkimo komisijos nariai, darbuotojas, Centro direktoriaus paskirtas atlikti supaprastintus pirkimus, privačių interesų deklaraciją pateikia elektroninėmis priemonėmis (jeigu jos dar nebuvo pateiktos) iki dalyvavimo viešojo pirkimo procedūrose pradžios. Viešojo pirkimo komisijos nariai, darbuotojas, Centro direktoriaus paskirtas atlikti supaprastintus pirkimus asmuo, nepateikę privačių interesų deklaracijos, neturi teisės dalyvauti viešajame pirkime ir turi būti atšaukti iš šių pareigų.

**III SKYRIUS**

**MOKYKLOS DIREKTORIAUS PAREIGOS ĮGYVENDINANT INTERESŲ KONFLIKTŲ PREVENCIJĄ**

7. Centro direktorius privalo:

7.1. susipažinti su Vyriausiosios tarnybinės etikos komisijos tinklapyje <https://www.vtek.lt> viešinamais pavaldžių deklaruojančių asmenų deklaracijose pateiktais duomenimis;

7.2. neskirti dirbantiesiems asmenims užduočių, susijusių su įmonėmis, įstaigomis ir organizacijomis, kuriose jie turi privačių interesų (akcijos, artimų asmenų darbas, narystė ir pan.) ar kitų užduočių, galinčių sukelti interesų konfliktą;

7.3. rengti ir teikti pavaldžių dirbančių asmenų prašymu arba atsižvelgdami į jų deklaracijoje nurodytus duomenis ar kitas žinomas aplinkybes, galinčias kelti jiems interesų konfliktą, rašytines rekomendacijas, nuo kokių klausimų sprendimo procedūrų jie turi nusišalinti;

7.4. užtikrinti, kad nusišalinęs dirbantis asmuo nedalyvautų rengiant, svarstant ar priimant sprendimus, susijusius su jo privačiais interesais;

7.5. užtikrinti kad nusišalinimo faktas kolegialiai svarstant klausimą būtų tinkamai užfiksuotas dokumente (pavyzdžiui, posėdžio protokole būtų nurodoma, kas ir dėl kokios priežasties nusišalino, kada išėjo ir kada sugrįžo į posėdžio patalpą);

7.6. inicijuoti dirbančio asmens nušalinimą nuo tam tikrų klausimų sprendimo procedūrų ir, jeigu yra pagrindas, inicijuoti jo veiklos tikrinimą, kai dirbantis asmuo nepaiso jam pateiktų rekomendacijų;

7.7. nesiūlyti skatinti ar skirti į aukštesnes pareigas Įstatymo pažeidimų padariusių dirbančių asmenų vienerius metus nuo pažeidimo paaiškėjimo dienos;

7.8. konsultuotis su įgaliotu asmeniu ar Vyriausiąja tarnybinės etikos komisija esant abejonių dėl interesų konflikto buvimo ar dėl kitų Įstatymo nuostatų praktinio taikymo.

**IV SKYRIUS**

**DEKLARUOJANČIŲ ASMENŲ PRIEVOLĖ NUSIŠALINTI**

8. Deklaruojančiam asmeniui draudžiama dalyvauti rengiant, svarstant ar priimant sprendimus arba kitaip juos paveikti ar bandyti paveikti, arba atlikti kitas pareigas (toliau – atlikti pareigas), jeigu atliekamos pareigos yra susijusios su jo privačiais interesais.

9. Deklaruojantis asmuo privalo informuoti Centro direktorių ar jo įgaliotą asmenį ir asmenis, kurie kartu atlieka pareigas, pareikšti apie nusišalinimą ir jokia forma nedalyvauti toliau atliekant pareigas.

10. Deklaruojantys asmenys turi tinkamai atlikti pareigą nusišalinti:

10.1. papildyti deklaraciją nedelsiant atsiradus interesų konfliktą keliančioms, deklaracijoje nenurodytoms, aplinkybėms;

10.2. pranešti raštu Centro direktoriui prieš pradėdami interesų konfliktą sukeliančio sprendimo rengimo, svarstymo ar priėmimo procedūrą arba pačios procedūros metu apie interesų konfliktą, o žodžiu – kitiems sprendimo rengimo, svarstymo, priėmimo ar kito klausimo sprendimo procedūroje dalyvaujantiems asmenims;

10.3. nedalyvauti interesų konfliktą sukeliančio sprendimo rengimo, svarstymo ar priėmimo procedūrose (palikti posėdžių kabinetą ar kitą patalpą, kurioje sprendžiamas privačių interesų konfliktą keliantis klausimas);

10.4. įsitikinti, kad nusišalinimo faktas būtų tinkamai užfiksuotas dokumentuose (pavyzdžiui, posėdžio protokole nurodyta, kas ir dėl kokios priežasties nusišalino, kada išėjo ir kada sugrįžo įposėdžių kabinetą ar kitą patalpą);

11. Centro direktorius, sprendžia dėl dirbančio asmens nusišalinimo priėmimo. Centro direktorius, vadovaudamasis Vyriausiosios tarnybinės etikos komisijos patvirtintais nusišalinimo nepriėmimo kriterijais, motyvuotu rašytiniu sprendimu gali nepriimti deklaruojančio asmens pareikšto nusišalinimo ir įpareigoti jį toliau atlikti pareigas. Duomenys apie sprendimą nepriimti pareikšto nusišalinimo elektroninėmis priemonėmis per penkias darbo dienas nuo sprendimo priėmimo dienos pateikiami Vyriausiajai tarnybinės etikos komisijai jos nustatyta tvarka.

12. Kai deklaruojantis asmuo neinformuoja apie nusišalinimą, Centro direktorius, gali nušalinti deklaruojantį asmenį nuo konkretaus sprendimo rengimo, svarstymo ar priėmimo procedūros, jeigu yra pakankamas pagrindas manyti, kad šio asmens dalyvavimas sukels interesų konfliktą.

13. Deklaruojantis asmuo, Aprašo 12 punkte nurodytu būdu nušalintas nuo konkretaus sprendimo rengimo, svarstymo ar priėmimo procedūros, apie nušalinimą praneša Centro direktoriaus įgaliotam asmeniui.

14. Centro direktoriaus įgaliotas asmuo registruoja Centre deklaruojančių asmenų nusišalinimo ir nušalinimo atvejus ir kaupia su jais susijusią dokumentaciją.

**V SKYRIUS**

**DIRBANČIŲ ASMENŲ TEISĖS ATSTOVAUTI, DOVANŲ IR PASLAUGŲ PRIĖMIMO APRIBOJIMAI, PAREIGA INFORMUOTI APIE SUSITARIMĄ**

15. Centre dirbantis asmuo neturi teisės atstovauti įstaigai, jei:

15.1. tvarkydamas reikalus su fiziniais ar juridiniais asmenimis, iš kurių jis ar jam artimi asmenys gauna bet kokių pajamų.

16. Dirbantis asmuo neturi teisės atstovauti fiziniams ar juridiniams asmenims ir ginti jų interesų institucijoje ar įstaigoje, kurioje jis dirba, o jei įstaiga, kurioje jis dirba, priklauso įstaigų sistemai, - bet kurioje tos įstaigų sistemos įstaigoje.

17. Dirbantis asmuo ar jam artimas asmuo negali priimti dovanų ar paslaugų, jeigu tai susiję su deklaruojančio asmens tarnybine padėtimi ar tarnybinėmis pareigomis.

18. Aprašo 18 punkte nustatytas apribojimas netaikomas dėl ne didesnių negu 150 eurų vertės dovanų, gautų pagal tarptautinį protokolą ar tradicijas, kurios įprastai yra susijusios su dirbančio asmens pareigomis, taip pat dėl reprezentacijai skirtų dovanų su valstybės, įstaigos ir kitokia simbolika.

19. Kai Aprašo 18 punkte nurodytos dovanos vertė viršija 150 eurų, ši dovana yra laikoma Centro nuosavybe. Tokia dovana įvertinama ir saugoma Centro direktoriaus nustatyta tvarka.

**VI SKYRIUS**

**BAIGIAMOSIOS NUOSTATOS**

20. Centre dirbantys asmenys atsako už deklaracijoje pateikiamų duomenų teisingumą, Apraše numatytų asmenų informavimą apie interesų konfliktą sukeliančias aplinkybes ir nusišalinimą nuo pareigų atlikimo.

21. Centre dirbantys asmenys už Įstatymo ir šio Aprašo pažeidimus atsako Lietuvos Respublikos teisės aktų nustatyta tvarka.

22. Centre direktorius, ar jo įgaliotas asmuo pasirašęs nustatytos formos pasižadėjimą (2 priedas), saugo asmens duomenų paslaptį.

23. Centro darbuotojų pateiktų deklaracijų nuorašai, pasižadėjimai saugoti asmens duomenis, saugomi „Privačių interesų deklaravimo“ byloje.

24. Su Tvarkos aprašu darbuotojai supažindinami per dokumentų valdymo sistemą ar kitomis informacinėmis piremonėmis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akmenės rajono jaunimo ir suaugusiųjų švietimo centre dirbančių asmenų privačių interesų deklaravimo ir nusišalinimo tvarkos aprašo
1 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRE DIRBANTYS**

**DARBUOTOJAI, PRIVALANTYS DEKLARUOTI PRIVAČIUS INTERESUS,**

**SĄRAŠAS**

|  |  |
| --- | --- |
| Eil.Nr. | Pareigų pavadinimas |
| 1. | Direktorius |
| 2. | Direktoriaus pavaduotojas ugdymui |
| 3. | Direktoriaus pavaduotojas ūkio reikalams |
| 4. | Viešųjų pirkimų organizatorius |
| 5. | Viešųjų pirkimų komisijos nariai |
| 6. | Viešųjų pirkimų iniciatoriai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akmenės rajono jaunimo ir suaugusiųjų švietimo centre dirbančių asmenų privačių interesų deklaravimo ir nusišalinimo tvarkos aprašo
2 priedas

(Pasižadėjimo saugoti asmens duomenų paslaptį forma)

**PASIŽADĖJIMAS**

**SAUGOTI ASMENS DUOMENŲ PASLAPTĮ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

Naujoji Akmenė

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, suprantu,

(pareigos, vardas, pavardė)

kad susipažinsiu su asmens duomenimis, nurodytais privačių interesų deklaracijoje, kurie negali būti atskleisti, perduoti neįgaliotiems asmenims arba institucijoms;

kad netinkamas duomenų saugojimas gali užtraukti atsakomybę pagal Lietuvos Respublikos įstatymus.

Aš įsipareigoju:

saugoti asmens duomenų, nurodytų privačių interesų deklaracijoje, paslaptį;

neatskleisti, neperduoti informacijos nė vienam asmeniui ar institucijai, neįgaliotiems naudotis šia informacija.

Aš žinau, kad:

informacija apie privačių interesų deklaracijoje nurodytus duomenis tretiesiems asmenims teikiama tik įstatymų numatytais atvejais ir tvarka;

už neteisėtą asmens duomenų, nurodytų privačių interesų deklaracijoje, atskleidimą turėsiu atsakyti pagal galiojančius Lietuvos Respublikos įstatymus.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos) (parašas) (vardas, pavardė)